Tom Dimitroff Sr.

Thomas George Dimitroff (født 6. juni 1935 i Barberton i Ohio, død 20. januar 1996 i Strongsville i Ohio) var en trener og spiller i amerikansk fotball.

Spillerkarriere
Dimitroff var en quarterback og defensive back som ble utnevnt All-Mid-American Conference to ganger i løpet av sin tid på Miami University i Oxford i Ohio. Han hadde 1 096 pasningsyards og 11 touchdowns og løp for 542 yards. Som kicker scoret han 22 ekstrapoeng og hadde i snitt 36,2 yards per punt. Han spilte på to lag som vant MAC-tittelen under Ara Parseghian og John Pont. Han ble valgt av Cleveland Browns i 25. runde av NFL Draft i 1957, men valgte å signere med Ottawa Rough Riders i Interprovincial Rugby Football Union. Den 23. august 1958 stilte Dimitroff til start i den første seriekampen i Canadian Football League. I mai 1959 ble Dimitroff, Larry Hayes, Jim Marshall, Frank Fraser og Karl Hilzinger byttet til Saskatchewan Roughriders mot quarterback Frank Tripucka. Dimitroff valgte å pensjonere seg ikke lenge etter byttehandelen, og spilte aldri en kamp for Saskatchewan.

I 1960 valgte Dimitroff å returnere til idretten for å spille i den nye ligaen American Football League (AFL). Han signerte først for New York Titans, men spilte aldri en kamp for dem. Han signerte senere for Boston Patriots, og spilte i tre kamper for laget hvor han kastet to mislykkede pasninger.

Trenerkarriere
Etter en periode som assistenttrener på Barberton High School og Wadsworth High School returnerte Dimitroff til Miami, hvor han var en assistent fra 1969 til 1972. Etter én sesong med Kansas State, flyttet Dimitroff til Ottawa med tidligere lagkamerat på Rough Riders George Brancato. Fra 1974 til 1977 var han quarterbacks coach og offensive coordinator for Ottawa Rough Riders, og hjalp blant annet laget til en Grey Cup-seier i 1976.

I 1978 ble han hovedtrener for Hamilton Tiger-Cats, men fikk sparken etter fem kamper og ble erstattet av John Payne. Etter Hamilton var Dimitroff trener for Guelph Gryphons, hvor sønnen Randy var quarterback fra 1982 til 1985.

Dimitroff avsluttet trenerkarrieren i 1984 og tok en stilling som director of player personnel for Ottawa Rough Riders. I 1986 ble han utnevnt til midlertidig hovedtrener etter at Joe Moss fikk sparken. Rough Riders gikk 0–4–1 under Dimitroff, og i 1987 tok han en stilling som speider for Cleveland Browns.

Familie og død
Han var far til Thomas Dimitroff, tidligere general manager for Atlanta Falcons. Dimitroff døde 20. januar 1996 i Strongsville i Ohio.

Se også
 Liste over spillere i American Football League

Referanser 

Quarterbacks i amerikansk fotball
Boston Patriots-spillere
Speidere for Cleveland Browns
New York Titans-spillere
Personer fra Strongsville i Ohio
Personer fra Barberton i Ohio
Utøvere av amerikansk fotball fra USA